1. Nõukogude Liidu lagunemine, mille tõttu Kesk-Aasias ja Aserbaidzhaanis toimus uus usupuhang. Maailm kartis, et võib korduda Iraani stsenaarium või et Iraanil võib olla seal suur mõju. Läks aga nii, et islami fundamentalistid seal mingit edu ei saavutanud, sest vaakumi, mille seal sotsialismi kokkulangemine tekitas, täitis ruttu Türgi. Ja mitte türgi äärmuslus, vaid türgi natsionalism, rahvuslus, sest need rahvad olid türklaste lähisugulased. Nii et äärmuslus seal mingit mõju ei saavutanud.